open-index/open-wikipedia-markdown huggingface dataset:
เดวาเคิร์ส

**เดวาเคิร์ส** (Devacurse) เป็นเกมการ์ดโดยมีการ์ดเป็นอุปกรณ์ประกอบในการเล่น จัดเป็นกลุ่มประเภท Trading Collectable Card Game ที่ผู้เล่นการ์ดจะถูกเรียกว่า “เดวา” คือ สมมุติตัวผู้เล่นเสมือน เทวะ (Deva) ที่กำลังอยู่ท่ามกลางสงครามแห่งการแย่งชิงอำนาจของเหล่าทวยเทพทั้งหลาย ตามนิยายเดวาเคิร์ส โดยมีกองการ์ดที่เปรียบได้กับจักรวาล (Universe) ที่ตนเองปกปักษ์รักษาอยู่ เสกลงมาเป็นกองทัพและ เครื่องมือ (Soilder, Event cards) อีกทั้งยังสามารถอวตารร่างของตนลงมาในสนามรบในรูปแบบของ Hero ที่สามารถแบ่งภาคลงมาเล่นได้หลายร่าง เพื่อใช้ในการปกป้องบริวารของตนเองและต่อกร กับเดวา คนอื่น ๆ รวมถึงร่ายกำลังพลทหารและอำนาจพิเศษต่าง ๆ โดยใช้ค่าพร (blessing cost) ที่ได้จากการ์ดสวด (prayer card) ที่วางอยู่ในตำแหน่ง temple zone มาให้พลังงาน แก่การ์ดต่าง ๆ ตามจำนวนค่าร่ายที่กำหนดไว้, ชนิดธาตุต่าง ๆ (Elements) ที่กำหนดไว้ ได้แก่ ดิน (earth), น้ำ (water), ลม (wind), ไฟ (fire), ไม้ (wood), เหล็ก (metal) และมีการ์ดที่ดึงออกมาจากอนุสรณ์สถาน (cenotaph) เพื่อจ่ายเป็น guardian cost ให้แก่การ์ดฮีโร่ เพื่อการอวตาร เสมือนกับอวตารร่างของตนลงมาจากความศรัทธาของวิญญาณเหล่าทหารที่ล่วงลับไปแล้ว โดยมี Faith point (หรือ FP ค่าความศรัทธา) อยู่ 30 หน่วย เป็นเหมือนพลังชีวิตให้กับผู้เล่นแต่ละคนในเกม ซึ่งเดว่าตนใดที่สูญเสียค่าความศรัทธาจนหมด จะเป็นฝ่ายพ่ายปราชัยในสงคราม

6 elements คือ ธาตุพื้นฐานของการ์ดเดวาเคิร์ส ประกอบไปด้วย ดิน (สีน้ำตาล), น้ำ (สีน้ำเงิน), ลม (สีขาว), ไฟ (สีแดง), ไม้ (สีเขียว) และ เหล็ก (สีดำ)

## คำศัพท์ เดวา
* Devacurse (เดวาเคิร์ส) แปลว่า คำสาปแห่งเทพ 
* Deva (เดวา) = Player (ผู้เล่น) 
* Universe (ยูนิเวิร์ส) = สำรับการ์ด, กองการ์ด (deck)
* Avatar (อวตาร) = การแบ่งภาคของผู้เล่นลงมาใน battle filed บนตำแหน่ง hero line 
* Prayer card = การ์ดใด ๆ ก็ตามที่อยู่ในตำแหน่ง temple zone และ ทำหน้าที่ให้ค่าพร (Blessing cost) แก่การ์ดอื่น ๆ เพื่อจะได้นำการ์ดนั้น ๆ มาใช้งานได้ 
* Guardian Card = การ์ดที่อยู่ในกอง cenotaph ที่ถูกดึงมาใช้จ่ายเป็น guardian cost (GC) ให้แก่การ์ดฮีโร่ เพื่อการอวตาร และอัพเกรดเปลี่ยนระดับความสามารถของการ์ดฮีโร่ 
* Faith point (FP) = ค่าความศรัทธาของเดวา เปรียบเสมือนพลังที่เป็นเกราะคุ้มครองเดวาแต่ละคน ถ้าไม่เหลือพลังศรัทธา เดวาก็ไม่สามารถจะอยู่ต่อไปได้ ในบางครั้งเราอาจจะเรียกว่า deva point (DP) ได้ 
* Blessing cost = ค่าพร prayer card จ่ายให้กับการ์ดต่าง ๆ ยกเว้นฮีโร่เพื่อลงมาบน battle field
* Deplete = การใช้พลังงานของการ์ด โดยการตะแคงการ์ดในแนวนอน (tapped)
* Flash Event = การ์ด event ที่สามารถเรียกใช้ได้นอกเหนือจากช่วงเวลาที่สามารถเรียก event ทั่วไปได้ (หรือเวทความเร็วสูง)

## เว็ปไซต์แนะนำ
* http://www.gandharvasstudio.com/devacurse/2007/  - หน้าหลักของการ์ดเกม**เดวาเคิร์ส**

หมวดหมู่:เกมไพ่
หมวดหมู่:เกมการ์ดสะสม
ดาวเทียมวินาแซท 1

**ดาวเทียมวินาแซท 1** () เป็นดาวเทียมสื่อสารดวงแรกของเวียดนาม 

มูลค่า 200 ล้าน ดอลลาร์สหรัฐ ดำเนินการโดย บรรษัทไปรษณีย์และโทรคมนาคมเวียดนาม (วีเอ็นพีที) 

ส่งขึ้นด้วย จรวดคูรู จากฐานยิงในเฟรนช์เกียนา เมื่อ 12 เมษายน พ.ศ. 2550 

## อ้างอิง

วินาแซท1
หมวดหมู่:ประเทศเวียดนาม
หมวดหมู่:ภารกิจอวกาศในปี พ.ศ. 2550
เอ็ดมุนด์ วีลาโย

**เอ็ดมุนด์ วีลาโย** (Edmund Velayo) นักมวยสากลชาวฟิลิปปินส์ เกิดเมื่อ 22 กุมภาพันธ์ พ.ศ. 2527 ที่ เมือง ตาลัมบัน จังหวัดเซบู ประเทศฟิลิปปินส์ สถิติการชก 26 ครั้ง ชนะ 12 (น็อค 7) เสมอ 3 แพ้ 11 
## ประวัติ
วีลาโยขึ้นชกมวยสากลครั้งแรกเมื่อ 28 มีนาคม พ.ศ. 2546 ชนะคะแนน รอย ฟูเอนเตส จากนั้นขึ้นชกชนะรวดมาตลอด มีเพียงเสมอโดยเทคนิคกับริกกี เซนีโก เนื่อจากวีลาโยถูกหัวชนแตกจนชกต่อไม่ได้ในยกที่ 3 เมื่อ พ.ศ. 2546 วีลาโยได้ขึ้นชิงแชมป์ครั้งแรกเมื่อ 30 เมษายน พ.ศ. 2547 โดยขึ้นชิงแชมป์โลกเยาวชนรุ่นมินิมัมเวท WBC แพ้คะแนน โอเล่ห์ดง ศักดิ์เสมอชัย จากนั้นวีลาโยยังคงขึ้นชกอย่างต่อเนื่อง เคยมาชกแพ้คะแนน เนตร ศศิประภายิมในไทย และมาชิงแชมป์โลกเยาวชนรุ่นฟลายเวท WBC เมื่อ 31 มีนาคม พ.ศ. 2549 แพ้คะแนนโดยเทคนิค ฟ้าเพชรน้อย ส.จิตรพัฒนา ไม่ได้แชมป์ จากนั้น วีลาโยชกแพ้และเสมอเป็นส่วนใหญ่ หลังจากขึ้นชกครั้งล่าสุดเมื่อ 21 กุมภาพันธ์ พ.ศ. 2552 ชนะคะแนน สตีฟ เดไมซิบ แล้วไม่ได้ขึ้นชกมวยอีกเลย
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์โลกเยาวชนรุ่นมินิมัมเวท WBC เมื่อ 30 เมษายน 2547 แพ้คะแนน โอเล่ห์ดง ศักดิ์เสมอชัย ที่ นครราชสีมา
** ชิงแชมป์โลกเยาวชนรุ่นฟลายเวท WBC เมื่อ 31 มีนาคม 2549 แพ้คะแนน ฟ้าเพชรน้อย ส.จิตรพัฒนา ที่ กทม.

## อ้างอิง

* สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:บุคคลจากจังหวัดเซบู
เจ้าหญิงโซฟีแห่งโฮเอินแบร์ค

thumb|right|200px|เจ้าหญิงโซฟีแห่งโฮเอินแบร์ค เมื่อทรงพระเยาว์และครอบครัว
**เจ้าหญิงโซฟีแห่งโฮเอินแบร์ค** (, ) (พระนามเต็ม: โซฟี มารี ฟรานซิสก้า แอนโตเนีย อิกเนเทีย อัลเบอร์ต้า, Sophie Marie Franziska Antonia Ignatia Alberta von Hohenberg) เป็นพระธิดาองค์ใหญ่ในอาร์ชดยุกฟรานซ์ เฟอร์ดินานด์แห่งออสเตรีย-เอสต์ และโซฟี ดัชเชสแห่งโฮเอินแบร์ค

เจ้าหญิงโซฟี ประสูติเมื่อวันที่ 24 กรกฎาคม พ.ศ. 2444 ณ ปราสาทโคโนพิสต์ โบฮีเมีย (ปัจจุบันเป็นส่วนหนึ่งของสาธารณรัฐเช็ก) หลังจากพระบิดา และพระมารดาทรงถูกลอบปลงพระชนม์ที่เมืองซาราเยโว บอสเนียและเฮอร์เซโกวีนา เมื่อวันที่ 28 กรกฎาคม พ.ศ. 2457 พระองค์และพระอนุชาอีก 2 พระองค์ได้ทรงย้ายไปประทับอยู่กับพระสหายสนิทของพระบิดา เจ้าชายยาโรสลาฟแห่งธูนและโฮเฮนสไตน์

เมื่อปลายปีพ.ศ. 2461 หลังสิ้นสุดสงครามโลกครั้งที่ 1 พระราชฐานของราชสกุลโฮเอินแบร์คในโบฮีเมีย ไม่ว่าจะเป็นปราสาทโคโรพิสต์ และพระราชวังชลูเม็ค แน็ด ซิดลีโนว์ ได้ถูกทางรัฐบาลทำการยึดริบหมด ทั้ง 3 พระองค์รวมทั้งทหารองครักษ์และนางกำนัลจำนวนหนึ่งได้ย้ายไปประทับในกรุงเวียนนา ณ ปราสาทอาร์ทสเต็ทเท็น แล้วจึงกลายเป็นพระราชฐานของราชสกุลโฮเอินแบร์คเรื่อยมาจนถึงปัจจุบัน กระทั่งเมื่อปีพ.ศ. 2481 กองทัพนาซีได้รุกรานออสเตรียในสงครามโลกครั้งที่ 2 ทั้ง 3 พระองค์ทรงถูกนาซีจับกุม และถูกควบคุมตัวไปกักขังที่ค่ายกักกันดาเคา ซึ่งทรงประทับทีนั่นเป็นเวลาถึง 7 ปี

เจ้าหญิงโซฟี ทรงอภิเษกสมรสกับ ท่านเค้านท์เฟรเดอริกนอสติดส์-รายเน็ค เมื่อวันที่ 8 กันยายน พ.ศ. 2463 ทั้ง 2 พระองค์มีพระโอรส 3 พระองค์ และพระธิดาอีก 1 พระองค์ ดังนี้
* เคานต์***เออร์วิน*** แม็กซีมีเลียน ฟรานซ์ ปีเตอร์ พอล ฮิวเบอร์ตัส คอนราด มาเรีย แห่งน๊อสติดส์-รายเน็ค ประสูติเมื่อวันที่ 29 มิถุนายน พ.ศ. 2464 สิ้นพระชนม์เมื่อวันที่ 11 กันยายน พ.ศ. 2492 ไม่ทรงอภิเษกสมรส
* เคานต์***ฟรานซ์*** วอน อัสซิสซี่ ฟรีดริช เอิร์นส์ ลีโอโพลด์ โจเซฟ มาเรีย แห่งน๊อสติดส์-รายเน็ค ประสูติเมื่อวันที่ 2 กุมภาพันธ์ พ.ศ. 2466 สิ้นพระชนม์เมื่อวันที่ 23 กุมภาพันธ์ พ.ศ. 2488 ไม่ทรงอภิเษกสมรส
* เคานต์***อาโลอิส*** คาร์ล โจเซฟ มาเรีย แห่งน๊อสติดส์-รายเน็ค ประสูติเมื่อวันที่ 12 สิงหาคม พ.ศ. 2468 สิ้นพระชนม์เมื่อวันที่ 22 เมษายน พ.ศ. 2546 ทรงอภิเษกสมรสกับเคานต์เตสเธเรเซียแห่งวาร์ลบูร์ก-ไซล์ มีพระโอรสและพระธิดารวม 4 พระองค์
* เคานต์เตส***โซฟี*** อเมเลีย เธเรเซีย ควีรีเนีย เฮ็นเรียต ลูเครเทีย แม็กดาเลน่า มาเรีย อิกเนเทีย แห่งน๊อสติดส์-รายเน็ค ประสูติเมื่อวันที่ 4 มิถุนายน พ.ศ. 2472 ทรงอภิเษกสมรสกับบารอนเอิร์นส์แห่งจูเดนัส มีพระโอรสและพระธิดารวม 4 พระองค์

เจ้าหญิงโซฟี สิ้นพระชนม์เมื่อวันที่ 27 ตุลาคม พ.ศ. 2533 ด้วยโรคชรา สิริพระชันษาได้ 89 ปี พระองค์ถือว่ามีพระชันษายืนยาวกว่าพระอนุชาของพระองค์ พระศพถูกฝังไว้ที่ปราสาทอาร์ทสเต็ทเท็น ประเทศออสเตรีย

## อ้างอิง
* Jan Galandauer: František Ferdinand dEste, Prag 1993
* Jiří Pernes: Život plný nepřátel. Život a smrt Ferdinada dEste, Prag 1994
* Wladimir Aichelburg: *Erzherzog Franz Ferdinand von Österreich-Este und Artstetten*. Verlagsbüro Johann Lehner, Wien 2000
* Friedrich Weissensteiner: *Franz Ferdinand. Der verhinderte Herrscher*. Österreichischer Bundesverlag, Wien 1983

## แหล่งข้อมูลอื่น
* An Online Gotha: Austria  Genealogy of the Imperial House of Austria-Hungary

 

ซ
ซ
นีโน ซูอีโล

**นีโน ซูอีโล** () นักมวยสากลชาวฟิลิปปินส์ เกิดเมื่อ 17 มกราคม พ.ศ. 2525 ที่เมืองตูลูนัน จังหวัดโกตาบาโตเหนือ ประเทศฟิลิปปินส์ สถิติการชก 41 ครั้ง ชนะ 23 (น็อค 14) เสมอ 2 แพ้ 16 
## ประวัติ
ซูอีโลขึ้นชกมวยสากลอาชีพครั้งแรกเมื่อ 29 กรกฎาคม พ.ศ. 2544 ชนะน็อค เฟอร์ดินาน ทารอย ยก 3 จากนั้น ขึ้นชกชนะรวดเป็นส่วนใหญ่ มีแพ้เพียงสองครั้ง และได้ชิงแชมป์ฟิลิปปินส์รุ่นมินิมัมเวทที่ว่างเมื่อ 3 สิงหาคม พ.ศ. 2545 ซึ่งเป็นฝ่ายแพ้คะแนน โรเดล มายอล ไม่ได้แชมป์ จากนั้น ซูอีโลได้ชิงแชมป์เยาวชนรุ่นมินิมัมเวท WBC และแชมป์ ABCO รุ่นมินิมัมเวทเมื่อ 31 มกราคม พ.ศ. 2546 แต่เป็นฝ่ายแพ้คะแนนโอเล่ห์ดง ศิษย์เสมอชัย ไม่ได้แชมป์อีก หลังจากนั้น ซูอีโลได้มาชกในประเทศไทยหลายครั้ง ในช่วง พ.ศ. 2547 – 2548 โดยมาชกแพ้คะแนน โอเล่ห์ดง ศักดิ์เสมอชัย แพ้น็อค ยอดแสนเก่ง พ.ชุมโชค ยก 4 แพ้คะแนน เนตร ศศิประภายิม และแพ้คะแนน แสงเพชร ส.สกุลภัณฑ์ จากนั้น ได้ชิงแชมป์ PABA รุ่นมินิมัมเวทก็เป็นฝ่ายแพ้คะแนนพรสวรรค์ ป.ประมุขไปเมื่อ 17 พฤษภาคม พ.ศ. 2548
 
ต่อมา ซูอีโลเลื่อนมาชกในรุ่นใหญ่ขึ้น และได้มาชิงแชมป์ PABA รุ่นฟลายเวทเมื่อ 31 สิงหาคม พ.ศ. 2549 แต่ก็แพ้คะแนน เด่นเก้าแสน เก้าวิชิต ต่อมา ซูอีโลประสบความสำเร็จได้ครองแชมป์ฟิลิปปินส์รุ่นฟลายเวท เมื่อ 21 เมษายน พ.ศ. 2550 เมื่อเป็นฝ่ายชนะคะแนน เชอร์วิน มานาทัด และต่อมาได้เลื่อนรุ่นมาชิงแชมป์ฟิลิปปินส์รุ่นซูเปอร์ฟลายเวทที่ว่างเมื่อ 13 กุมภาพันธ์ พ.ศ. 2551 ซูอีโลเป็นฝ่ายชนะน็อค   ดาเนียล ดิโอลัน ยก 6 ได้แชมป์มาครอง และมาชกนอกรอบในไทย แพ้คะแนนวันดี สิงห์วังชาเมื่อ พ.ศ. 2551 ซูอีโลได้ชิงแชมป์ PABA เฉพาะกาลรุ่นฟลายเวทเมื่อ 25 ธันวาคม พ.ศ. 2552 แพ้คะแนน เทพฤทธิ์ ศิษย์หมอเส็ง หลังจากนั้น ซูอีโลก็แขวนนวมไป

## เกียรติประวัติ
* แชมป์ฟิลิปปินส์รุ่นฟลายเวท (2550 - 2551)
* แชมป์ฟิลิปปินส์รุ่นซูเปอร์ฟลายเวท (2551 - 2552)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกเยาวชนรุ่นมินิมัมเวท WBC เมื่อ 31 มกราคม 2546 แพ้คะแนน โอเล่ห์ดง ศักดิ์เสมอชัย ที่ กทม.
** ชิงแชมป์ PABA รุ่นมินิมัมเวทเมื่อ 17 พฤษภาคม 2548 แพ้คะแนน พรสวรรค์ ป. ประมุข ที่ ศรีสะเกษ
** ชิงแชมป์ PABA รุ่นฟลายเวทเมื่อ 31 สิงหาคม 2549 แพ้คะแนน เด่นเก้าแสน เก้าวิชิต ที่ กทม.
** ชิงแชมป์ PABA รุ่นฟลายเวทเมื่อ 25 ธันวาคม 2552 แพ้คะแนนเทพฤทธิ์ สิงห์วังชา ที่ สุพรรณบุรี

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดโคตาบาโต
โรลันโด ปัสกวา

**โรลันโด ปัสกวา** (; เกิด: 19 พฤศจิกายน พ.ศ. 2508) อดีตนักมวยสากลอาชีพชาวฟิลิปปินส์  มีสถิติการชกทั้งหมด 70 ครั้ง ชนะ 45 (น็อก 17) แพ้ 25 เป็นนักมวยที่เคยสร้างประวัติศาสตร์ "ช็อกโลก" เมื่อเป็นฝ่ายชนะน็อกอุมเบร์โต กอนซาเลซ แชมป์โลกชาวเม็กซิกันได้อย่างพลิกความคาดหมาย เมื่อปลายปี พ.ศ. 2533 แบบเดียวกับที่ สมาน ส.จาตุรงค์ ทำได้ในอีก 5 ปีต่อมา

## ประวัติ
โรลันโด ปัสกวา เป็นนักมวยถนัดซ้าย (Southpaw) เป็นนักมวยที่มีสถิติการชกพื้น ๆ ไม่มีอะไรโดดเด่น แต่สามารถสร้างความตื่นตะลึงได้ด้วยการเอาชนะน็อกอุมเบร์โต กอนซาเลซ นักมวยชาวเม็กซิกัน เจ้าของตำแหน่งแชมป์โลก ไปได้ในยกที่ 6 ได้ครองแชมป์โลกในรุ่นไลต์ฟลายเวต สภามวยโลก (WBC) ไปอย่างไม่มีใครคาดคิด 

แต่หลังจากได้แชมป์โลกไปแล้ว ปัสกวาไม่สามารถป้องกันตำแหน่งแชมป์โลกได้เลย เมื่อพบกับ เมลชอร์ ค็อป คัสโตร นักมวยชาวเม็กซิกัน ในการป้องกันตำแหน่งครั้งแรกก็เสียแชมป์ไปทันที โดยแพ้น็อกไปในยกที่ 12 ยกสุดท้าย

จากนั้น ปัสกวาได้เดินทางไปชกในที่ต่าง ๆ ทั่วโลก รวมทั้งประเทศไทยหลายครั้งกับนักมวยไทย เนื่องจากชื่อเสียงที่สามารถชนะน็อกกอนซาเลซได้ แต่ปัสกวาก็มักแพ้มากกว่าชนะ โดยหลังจากเสียแชมป์โลกไปแล้ว ปัสกวาทำสถิติแพ้ไปถึง 19 ครั้ง และได้แขวนนวมไปในที่สุดในปี พ.ศ. 2542 หลังจากแพ้คะแนน 12 ยก มาพิชิต อุทัยเทวี ที่พัทยา

## เกียรติประวัติ

* แชมป์โลกรุ่นไลต์ฟลายเวต WBC
** ชิง 19 ธันวาคม 2533 ชนะน็อก อุมเบร์โต กอนซาเลซ ยก 6 ที่ สหรัฐ
** เสียแชมป์ 25 มีนาคม 2534 แพ้น็อก เมลชอร์ ค็อบ คัสโตร ยก 10 ที่ สหรัฐ
* แชมป์ฟิลิปปินส์รุ่นซูเปอร์ฟลายเวต (2536 - 2539)
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นฟลายเวต WBC เมื่อ 28 เมษายน 2536 แพ้คะแนน ฉัตรชัย อีลิทยิม ที่ กทม.
** ชิงแชมป์โลกรุ่นจูเนียร์แบนตัมเวต IBF เมื่อ 26 พฤศจิกายน 2536 แพ้น็อก ฮูลิโอ ซีซาร์ บอร์บัว ยก 5 ที่ เม็กซิโก
** ชิงแชมป์ OPBF รุ่นจูเนียร์แบนตัมเวตเมื่อ 30 มกราคม 2537 แพ้คะแนน โกะห์ อินซิก ที่ เกาหลีใต้ 
** ชิงแชมป์โลกรุ่นจูเนียร์แบนตัมเวต WBF เมื่อ 8 มกราคม 2538 แพ้น็อก แซมซั่น กระทิงแดงยิม ยก 8 ที่ แพร่

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:แชมป์โลก WBCหมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:บุคคลจากจังหวัดเซบู
หมวดหมู่:บุคคลจากจังหวัดเนโกรสโอกซีเดนตัล
เรนาโต้ อินอล

**เรนาโต อินอล** (Renato Inal) นักมวยสากลชาวฟิลิปปินส์ สถิติการชก 17 ครั้ง ชนะ 8 (น็อค 5) แพ้ 9 
## ประวัติ

อินอลขึ้นชกมวยสากลครั้งแรกเมื่อ 18 กุมภาพันธ์ พ.ศ. 2543 แพ้น็อค บัดดี ซัลวาดอร์ ยก 3 จากนั้น ขึ้นชกอีก 2 ครั้ง แพ้ 1ชนะ 1 ก็ได้ชิงแชมป์ฟิลิปปินส์รุ่นซูเปอร์เฟเธอร์เวทที่ว่าง  แพ้น็อค บ๊อบบี้ ปาเกียว ยก 11 ไม่ได้แชมป์ จากนั้น อินอลเดินทางไปชกที่อินโดนีเซียในช่วง พ.ศ. 2545 – 2546 ถึง 6 ครั้ง ชนะ 3 แพ้ 3 แล้วได้ขึ้นชิงแชมป์ฟิลิปปินส์รุ่นซูเปอร์เฟเธอร์เวทอีกครั้งเมื่อ 20 ธันวาคม พ.ศ. 2546 คราวนี้เป็นฝ่ายแพ้น็อคบ๊อบบี้ ปาเกียว ยก 6 ไม่ได้แชมป์ อินอลยังคงขึ้นชกต่อเนื่องมา และได้เดินทางมาชิงแชมป์เงารุ่นไลท์เวท WBC ที่ว่างในไทยเมื่อ 24 ธันวาคม พ.ศ. 2547 แพ้น็อค ซัดดัม เกียรติยงยุทธ ยก 4 จากนั้น อินอลขึ้นชกอีกแค่ครั้งเดียว ชนะน็อค อัล เดลิเกร์ ยก 4 เมื่อ 23 กรกฎาคม พ.ศ. 2548 จากนั้นก็แขวนนวมไป

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นไลท์เวท WBC เมื่อ 24 ธันวาคม 2547 แพ้น็อค ซัดดัม เกียรติยงยุทธ ยก 4 ที่ นครปฐม

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:บุคคลจากจังหวัดโคตาบาโต
ปราบไพรี ป.ลาเสือ

**ปราบไพรี ป.ลาเสือ** สถิติการชก 2 ครั้ง ชนะ 1 (น็อค 1) แพ้ 1

## เกียรติประวัติ
* แชมป์ประเทศไทยรุ่นซูเปอร์ฟลายเวท
** ชิง 26 มิถุนายน 2545 ชนะน็อค ขวัญชัย ศิษย์โสภา ยก 3
** สละแชมป์

## อ้างอิง

* สถิติการชก

หมวดหมู่:นักมวยสากลชาวไทยรุ่นซูเปอร์ไลท์เวท
เทรซี่ มาคาลอส

**เทรซี่ มาคาลอส** () นักมวยสากลชาวฟิลิปปินส์ เกิดเมื่อ 28 ตุลาคม พ.ศ. 2508 สถิติการชก 44 ครั้ง ชนะ 29 (น็อค 13) เสมอ 3 แพ้ 12 
## ประวัติ
มาคาลอสขึ้นชกมวยสากลครั้งแรกเมื่อ 17 กุมภาพันธ์ พ.ศ. 2527 แพ้น็อค อาเรียล ไทสัน ยก 4 จากนั้นขึ้นชกเสมออีกสองครั้ง จึงพบกับชัยชนะเป็นครั้งแรกโดยชนะคะแนน รามอน ลูปาซี ที่ฟิลิปปินส์ จากนั้น มาคาลอสก็ชกชนะเป็นส่วนใหญ่ จนได้ชิงแชมป์ฟิลิปปินส์รุ่นไลท์ฟลายเวทเมื่อ 30 ตุลาคม พ.ศ. 2529 ซึ่งมาคาลอสเป็นฝ่ายชนะน็อค ลิตเติล บากิโอ ยก 8 ได้แชมป์มาครอง จากนั้น มาคาลอสได้ขึ้นชิงแชมป์โลกรุ่นจูเนียร์ฟลายเวท IBF เมื่อ 29 มีนาคม พ.ศ. 2530 ที่เกาหลีใต้ ปรากฏว่าเป็นฝ่ายแพ้คะแนนชอย จุมฮวานไป หลังจากนั้น มาคาลอสขึ้นชกป้องกันแชมป์ฟิลิปปินส์ ก็เป็นฝ่ายแพ้แตก ซอนนี่ วิดัล ยก 8 เสียแชมป์ไป เมื่อ 4 กรกฎาคม พ.ศ. 2530

หลังจากนั้น มาคาลอสขึ้นชกชนะรวด รวมทั้งชนะน็อค ฤทธิชัย ลูกมิ่งขวัญ และทันใจ ดอนเจดีย์ นักชกไทยอีกด้วย หลังจากนั้น มาคาลอสขึ้นชิงแชมป์โลกกับชอยอีกครั้งที่ฟิลิปปินส์เมื่อ 4 พฤศจิกายน พ.ศ. 2531 ซึ่งคราวนี้มาคาลอสเป็นฝ่ายชนะคะแนนได้แชมป์โลกไปครอง มาคาลอสมาป้องกันแชมป์ครั้งแรกที่ไทย เมื่อ 2 พฤษภาคม พ.ศ. 2532 และเป็นฝ่ายแพ้คะแนนเมืองชัย กิตติเกษม เสียแชมป์ไป มาคาลอสยังข้องใจขอแก้มืออีกครั้งในอีก 5 เดือนต่อมา ซึ่งคราวนี้มาคาลอสเป็นฝ่ายแพ้น็อคเมืองชัยในยกที่ 7 ชิงแชมป์คืนไม่สำเร็จ หลังจากนั้น มาคาลอสยังขึ้นชกอย่างต่อเนื่อง แพ้บ้าง ชนะบ้าง และเคยมาชกนอกรอบ แพ้คะแนน ต่อศักดิ์ ศศิประภายิม และแพ้น็อค ดาวรุ่ง ชูวัฒนะ ยก 8 เมื่อ พ.ศ. 2536 มาคาลอสขึ้นชกมวยครั้งสุดท้ายเมื่อ 18 เมษายน พ.ศ. 2537 แพ้น็อค ทากาโตะ โทกูชิ ยก 3 จากนั้นก็แขวนนวมไป

## เกียรติประวัติ

* แชมป์ฟิลิปปินส์รุ่นไลท์ฟลายเวท (2529 – 2530)
* แชมป์โลกรุ่นจูเนียร์ฟลายเวท IBF
** ชิง 4 พฤศจิกายน 2531 ชนะคะแนน ชอย จุมฮวาน ที่ ฟิลิปปินส์
** เสียแชมป์ 2 พฤษภาคม 2532 แพ้คะแนน เมืองชัย กิตติเกษม ที่ เวทีลุมพินี
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์ฟลายเวท IBF เมื่อ 29 มีนาคม 2530 แพ้คะแนน ชอย จุมฮวาน ที่ เกาหลีใต้
** ชิงแชมป์โลกรุ่นจูเนียร์ฟลายเวท IBF เมื่อ 6 ตุลาคม 2532 แพ้น็อค เมืองชัย กิตติเกษม ยก 7 ที่ เวทีลุมพินี

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์โลก IBF
หมวดหมู่:บุคคลจากจังหวัดตีโมกเลเต
สมัยโบราณ

thumb|ฟาโรห์ ผู้ปกครองอารยธรรมอียิปต์ อารยธรรมที่โด่งดังในสมัยโบราณ
thumb|สาธารณรัฐโรมัน อารยธรรมที่โด่งดังอีกแห่งในสมัยโบราณ

**สมัยโบราณ** () ในความหมายที่เป็นสากล จะหมายถึง ช่วงเวลาที่มนุษย์รู้จักการตั้งถิ่นฐานถาวร สร้างอารยธรรม วัฒนธรรม อักษรต่าง ๆ ขึ้นมา ซึ่งในแต่ละประเทศ สมัยโบราณจะมาถึงเร็วหรือช้า จะไม่เท่ากัน ขึ้นอยู่กับว่าช่วงเวลาใดที่ประเทศนั้นอยู่ในช่วงสร้างและประดิษฐ์อารยธรรมที่จะเป็นหลักฐานยืนยันได้ว่าอารยธรรมของประเทศนี้เริ่มต้นขึ้นแล้ว ช่วงเวลานั้น ของประเทศนั้น ก็จะจัดอยู่ในช่วงสมัยโบราณ

สมัยโบราณโดยเฉลี่ยของโลกจะตรงกับ 3,500 ปีก่อนคริสตกาล - ค.ศ. 476 เพราะในช่วงเวลาดังกล่าว อารยรรมที่โด่งดังจำนวนมากของโลกถือกำเนิดในช่วงนี้ เช่น อารยธรรมโรมัน กรีก เมโสโปเตเมีย จีน อินเดีย อียิปต์ ฯลฯ นักประวัติศาสตร์ทั่วโลกจึงกำหนดช่วงเวลาดังกล่าวให้เป็นสมัยโบราณโดยเฉลี่ยของโลก

สมัยโบราณโดยเฉลี่ยของโลก สิ้นสุดใน ค.ศ. 476 เมื่อจักรวรรดิโรมันตะวันตกล่มสลายลง เหลือแต่จักรวรรดิโรมันตะวันออก ที่เปิดเมืองรับเอาศาสนาคริสต์เข้ามามีบทบาทสูงในสังคมโรมัน และอิทธิพลของโรมันก็แผ่ขยายไปทั่วยุโรป และไปทั่วโลก ทำให้โลกโดยรวมออกจากสมัยโบราณ เข้าสู่สมัยกลาง (Middle Ages)

ทางด้านอารยธรรมสมัยโบราณของต่างประเทศ โดยเฉพาะในแถบยุโรป มีอารยธรรมที่น่าสนใจเกิดขึ้นเป็นจำนวนมาก เช่น อารยธรรมอียิปต์ กรีก โรมัน บุคคลที่มีชีวิตอยู่ในช่วงหลายพันปีก่อน แล้วยังมีชื่อเสียงอยู่จนถึงปัจจุบันมีมากมาย เช่น จูเลียส ซีซาร์, คลีโอพัตรา รวมทั้งฟาโรห์หลายพระองค์แห่งอียิปต์

## สมัยโบราณในยุโรป

สมัยโบราณในยุโรปหรือบางครั้งเรียกว่า “สมัยคลาสสิก” () เป็นคำกว้าง ๆ ที่ใช้เรียกสมัยของประวัติศาสตร์วัฒนธรรมที่มีศูนย์กลางอยู่ในบริเวณทะเลเมดิเตอร์เรเนียนที่ประกอบด้วยวัฒนธรรมของกรีกโบราณ และ โรมันโบราณที่เรียกรวมกันว่าโลกกรีก-โรมัน

ยุคโบราณโดยทั่วไปเริ่มขึ้นเมื่อมีการบันทึกมหากาพย์โดยโฮเมอร์เมื่อราว 800 ถึง 700 ปีก่อนคริสต์ศักราช และดำเนินต่อมาจนถึงการรุ่งเรืองของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 ยุคโบราณสิ้นสุดลงเมื่อเกิดการสลายตัวของวัฒนธรรมคลาสสิกในตอนปลายของยุคโบราณตอนปลาย (Late Antiquity) (ค.ศ. 300-ค.ศ. 600) ที่คาบต่อไปยังสมัยยุคกลางตอนต้น (ค.ศ. 600-ค.ศ. 1000)

ยุคโบราณมักจะหมายถึงมุมมองอันเป็นอุดมคติของยุคของผู้คนในสมัยต่อมาเช่นในคำกล่าวของเอดการ์ อัลเลน โพ ที่ว่า “ความรุ่งโรจน์ในกาลครั้งหนึ่งของกรีกโบราณ, ความยิ่งใหญ่ในกาลครั้งหนึ่งของโรมันโบราณ!”

วัฒนธรรมของกรีกโบราณมีอิทธิพลอันยิ่งใหญ่ต่อภาษา การปกครอง ระบบการศึกษา ศิลปะ และ สถาปัตยกรรมของโลกยุคใหม่ เป็นเชื้อเพลิงของยุคฟื้นฟูศิลปวิทยาของยุโรปตะวันตกและอีกครั้งหนึ่งในยุคฟื้นฟูคลาสสิกในคริสต์ศตวรรษที่ 18 และ 19

2,800 ปีก่อน ในเอเซีย เป็นยุคทองของราชวงศ์โจว ของจีน มีตำนานนาจา เกิดจากดอกบัว มี 3 เศียร 6 กร มีเทพนักรบเอ้อหลางพร้อมเทพสุนัขคู่ใจ

## ดูเพิ่ม
* ยุคโบราณตอนปลาย

## อ้างอิง

หมวดหมู่:ยุคสมัยในประวัติศาสตร์
หมวดหมู่:สมัยโบราณ
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ

**คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ** () ก่อตั้งขึ้นใน พ.ศ. 2531 โดยองค์การอุตุนิยมวิทยาโลก (WMO) และโครงการสิ่งแวดล้อมแห่งสหประชาชาติ (UNEP) เป็นคณะที่ให้คำแนะนำแก่ผู้กำหนดนโยบายเกี่ยวกับสภาวการณ์ปัจจุบันขององค์ความรู้และให้ข้อมูลที่น่าเชื่อถือเกี่ยวกับภาวะโลกร้อน แต่ไม่ได้ดำเนินการวิจัยทางวิทยาศาสตร์ เป็นผู้ทบทวนรายงานที่เกี่ยวกับภาวะโลกร้อนที่ตีพิมพ์ในสิ่งพิมพ์ที่ได้รับการพิจารณาตรวจสอบโดยผู้เชี่ยวชาญ (peer reviewed) ในทุก ๆ ปี และสรุป “สถานะขององค์ความรู้” เรื่องภาวะโลกร้อนในรายงานการประเมินซึ่งตีพิมพ์ทุก ๆ 5 ปี หรือมากกว่านั้น ผู้เชี่ยวชาญประมาณ 1,000 คน

โดยแบ่งคณะทำงาน 3 คณะ คือ
* “ประเมินแง่มุมทางวิทยาศาสตร์ของระบบภูมิอากาศและภาวะโลกร้อน”
* “ประเมินความเปราะบางของระบบเศรษฐกิจ-สังคมและระบบทางธรรมชาติ ที่มีผลต่อภาวะโลกร้อน ผลกระทบทางบวกและลบของภาวะโลกร้อน และทางเลือกในการปรับตัวให้เข้ากับมัน”
* “ประเมินทางเลือกในการจำกัดการปล่อยแก๊สเรือนกระจกและการลดความรุนแรงของภาวะโลกร้อน”

## อ้างอิง

* สหประชาชาติ 

## แหล่งข้อมูลอื่น
* 
*  of IPCC Data Distribution Centre (Climate data and guidance on its use)

หมวดหมู่:องค์การสิ่งแวดล้อมระหว่างประเทศ
หมวดหมู่:โครงการสิ่งแวดล้อมสหประชาชาติ
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:เจนีวา
จอห์น แรมโบ้

[thumb|right|จอห์น แรมโบ้ แสดงโดย[ซิลเวสเตอร์ สตอลโลน]]
**จอห์น แรมโบ้** เป็นตัวละครยอดนิยมในภาพยนตร์แอ็กชัน   ซึ่งสวมบทบาทโดยซิลเวสเตอร์ สตอลโลน  ซึ่งตัวละครนี้ถูกสร้างขึ้นโดยเดวิด มอร์เรลล์  ในบทประพันธ์ของเขาที่ชื่อว่า First Blood

ภาพยนตร์ชุดแรมโบ้  สร้างมาแล้วทั้งหมด 4 ภาค  ตามลำดับดังนี้ 
* แรมโบ้ นักรบเดนตาย ฉายใน พ.ศ. 2525
* แรมโบ้ นักรบเดนตาย 2 ฉายในปี พ.ศ. 2528
* แรมโบ้ 3 ฉายใน พ.ศ. 2531
* แรมโบ้ 4 นักรบพันธุ์เดือด ฉายใน พ.ศ. 2551
* แรมโบ้ 5 นักรบคนสุดท้าย​ ฉายใน พ.ศ. 2562

โดยภาพยนตร์ชุดแรมโบ้   จะเป็นเรื่องราวของ จอห์น แรมโบ้  อดีตทหารผ่านศึกเวียดนาม ผู้ซึ่งมีความสามารถในการเอาตัวรอด  ใช้อาวุธ  หรือสู้แบบมือเปล่าได้อย่างดีเยี่ยม

## ที่มาของแรมโบ้
จากบทประพันธ์ของเดวิด มอร์แรล **จอห์น เจมส์ แรมโบ้** (John James Rambo) หรือ จอห์น เจ. แรมโบ้  เกิดเมื่อวันที่ 6 กรกฎาคม  พ.ศ. 2490  ที่เมืองโบวี  รัฐแอริโซนา  ประเทศสหรัฐอเมริกา  เป็นชาวอเมริกันชนเผ่านาวาโฮ  โดยพ่อและแม่ของเขามีเชื้อสายเยอรมัน  แรมโบ้จบการศึกษาจากโรงเรียนมัธยมแรจน์ฟอร์ด (Rangeford High School)  ในปี พ.ศ. 2508  และเขาก็ได้สังกัดอยู่ในกองทัพบกของสหรัฐอเมริกาเมื่ออายุ 18 ปี ในวันที่ 2 มกราคม พ.ศ. 2509  เขาได้ออกศึกในสงครามเวียดนามในเดือนกันยายน ปีพ.ศ. 2509  และกลับมาที่กองทัพอีกครั้งในปี พ.ศ. 2510  และถูกฝึกอยู่ในกองรบพิเศษ (Special Forces) ที่รัฐนอร์ท แคโรไรนา ถึงปี พ.ศ. 2512  แล้วกลับไปรบที่สงครามเวียดนามอีกครั้ง  ในเดือนพฤศจิกายน ปีพ.ศ. 2514 ต่อมาเขาถูกจับโดยกองทัพของเวียดนามเหนือ  ใกล้กับชายแดนของจีน-เวียดนาม   และถูกกักตัวไว้ในค่ายของเชลยสงคราม  ที่ที่เขาและทหารเชลยคนอื่นๆ ถูกทรมานซ้ำแล้วซ้ำเล่า   แรมโบ้สามารถหนีออกจากที่กักขังได้ในเดือนพฤษภาคม พ.ศ. 2515

แรมโบ้ได้รับเกียรติยศต่างๆ และได้ออกจากกองทัพเมื่อวันที่ 17 กันยายน  พ.ศ. 2517

## คำโปรยของแรมโบ้แต่ละภาค

### First Blood แรมโบ้ นักรบเดนตาย
"STALLONE.
"This time he's fighting for his life."

"สตอลโลน  ครั้งนี้เขาต่อสู้เพื่อชีวิตของเขาเอง"

### Rambo : First Blood Part II แรมโบ้ นักรบเดนตาย 2
"They sent him on a mission and set him up to fail. But they made one mistake.
"They forgot they were dealing with Rambo."

"พวกนั้นส่งเขาไปทำภารกิจและต้องการให้เขาทำปฏิบัติการล้มเหลว แต่พวกนั้นทำความผิดพลาดไปข้อหนึ่ง พวกนั้นลืมไปว่ากำลังต่อกรอยู่กับแรมโบ้"

### Rambo III แรมโบ้ 3
"The first was for himself. The second was for his country.
"This time it's for his friend."

"ครั้งแรกเพื่อตัวเขาเอง  ครั้งที่สองเพื่อประเทศของเขา  ครั้งนี้สำหรับเพื่อนของเขา"

### Rambo แรมโบ้ 4 นักรบพันธุ์เดือด
"Live for nothing or die for something."
"อยู่อย่างว่างเปล่า หรือตายเพื่อบางสิ่ง"

### Rambo Last Blood แรมโบ้ 5 นักรบคนสุดท้าย

## สมุดภาพ

ไฟล์:First blood poster.jpg|First Blood
ไฟล์:Rambo first blood part ii.jpg|Rambo first blood part II
ไฟล์:Rambo3poster.jpg|Rambo III
ไฟล์:Poster1(4).jpg|Rambo


## อ้างอิง

หมวดหมู่:ตัวละครภาพยนตร์
หมวดหมู่:ตัวละครที่เป็นนักยิงธนู
หมวดหมู่:ตัวละครชาวอเมริกันเชื้อสายเยอรมัน
หมวดหมู่:ตัวละครชาวอเมริกันเชื้อสายอิตาลี
หมวดหมู่:ตัวละครที่เป็นพุทธศาสนิกชน
หมวดหมู่:ตัวละครที่เป็นพุทธศาสนิกชนชาวอเมริกัน
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
หมวดหมู่:ตัวละครที่เป็นเชลยศึก
กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ

**กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ** ( หรือย่อเป็น UNFCCC หรือ FCCC) เป็นอนุสัญญาวาง “กรอบการทำงาน”  ที่จำเป็นต้องมีวิธีการทางกฎหมายในการสนับสนุน (เช่นพิธีสารต่าง ๆ) เพื่อให้บรรลุเป้าหมาย โดยมีเป้าหมายแบบไม่ผูกมัด เรียกร้องให้ประเทศอุตสาหกรรมลดการปล่อยแก๊สเรือนกระจกให้เหลือเท่ากับระดับ พ.ศ. 2533 ภายใน พ.ศ. 2543 แต่จากที่ได้ประเมินในปี พ.ศ. 2538 พบว่าเป้าหมายโดยสมัครใจนี้ไม่เพียงพอ ดังนั้นใน พ.ศ. 2538 ประเทศภาคีสมาชิกอนุสัญญากรอบการทำงานแห่งสหประชาชาติได้จัดตั้งกระบวนการในการเจรจาเพื่อพิธีสารที่มีเป้าหมายผูกมัดและกำหนดเวลา “ในฐานะเป็นเรื่องเร่งด่วน”  ซึ่งเป็นที่มาของ พิธีสารเกียวโต ซึ่งได้รับความเห็นพ้องในเดือนธันวาคม 2540 และในที่สุดมีผลบังคับใช้ในวันที่ 16 กุมภาพันธ์ พ.ศ. 2548

ในการประชุมประจำปีของกรอบอนุสัญญาฯ เรียกว่า การประชุมภาคี (Conference of Parties; COPS) โดยมีผู้เข้าร่วมประชุมคือ เจ้าหน้าที่รัฐบาล นักวิ่งเต้นจากภาคอุตสาหกรรม กรีนพีซ และอีกหลาย ๆ กลุ่ม

## อ้างอิง
* สหประชาชาติ 

หมวดหมู่:สนธิสัญญาในคริสต์ศตวรรษที่ 20
หมวดหมู่:อนุสัญญาสหประชาชาติ
หมวดหมู่:สนธิสัญญาด้านสิ่งแวดล้อม
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
โกล์ 2 (ภาพยนตร์)

**โกล์ 2** เป็นภาพยนตร์ภาค 2 ของภาพยนตร์ฟุตบอลไตรภาคเรื่อง โกล์ เข้าฉายในโรงภาพยนตร์ครั้งแรกเมื่อวันที่ 9 กุมภาพันธ์ พ.ศ. 2550 ที่อังกฤษ

ในขณะนี้ นักแสดงและทีมงานชุดเดิมกำลังเตรียมจะสร้างภาพยนตร์ภาคจบของภาพยนตร์เรื่องนี้ คือ โกล์ 3 ที่คาดว่าน่าจะเข้าฉายได้ในปี 2551

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ไตรภาค โกล์
หมวดหมู่:ภาพยนตร์ภาคต่อ
หมวดหมู่:ภาพยนตร์ที่ถ่ายทำในมาดริด
โกล์ 3 (ภาพยนตร์)

**โกล์ 3** เป็นภาพยนตร์ที่กำกับโดยมิเชล แอปเต็ด อำนวยการสร้างโดยเจอร์รี บรัคไคเมอร์ บทภาพยนตร์โดยไมก์ เจฟฟรีส์, อาเดรียน บัทชาร์ต และ Terry Loane

โกล์ 3 เป็นภาพยนตร์ภาคที่ 3 และเป็นภาคสุดท้ายของภาพยนตร์ฟุตบอลไตรภาคเรื่อง โกล์ นำแสดงโดยคูโน เบคเกอร์, อาเลสซานโดร นิโวลา และแอนนา ฟรีเอล เนื้อเรื่องกล่าวถึงซานติอาโก้ มูเนซ พระเอกของเรื่องติดทีมชาติเม็กซิโก ไปเล่นฟุตบอลโลก 2006 ที่เยอรมนี

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ไตรภาค โกล์
หมวดหมู่:ภาพยนตร์ภาคต่อ
หมวดหมู่:ภาพยนตร์เยอรมัน
หมวดหมู่:ฟุตบอลโลก 2006
แดนนี แคนนอน

**แดนนี แคนนอน** () เป็นนักแต่งบทภาพยนตร์และบทโทรทัศน์ นอกจากนั้นยังเป็นผู้กำกับภาพยนตร์และผู้อำนวยการสร้างอีกด้วย

## ประวัติ
**แดนนี แคนนอน** เกิดวันที่ 5 ตุลาคม ค.ศ. 1968 ที่เมืองลูตัน ประเทศอังกฤษ เริ่มสร้างภาพยนตร์ตั้งแต่อายุได้เพียง 16 ปี เริ่มเข้าสู่กลุ่มโรงละครสาธิตเยาวชนแห่งหนึ่งที่ 33 Arts Centre แดนนีมีผลงานภาพยนตร์มากมายจากโรงถ่ายทำแห่งนี้ ได้พบกับเดวิด อาร์โนลด์ นักแต่งบทภาพยนตร์ในปัจจุบัน แดนนีได้แสดงให้เห็นว่าเขาสามารถแต่งบทพูดภาพยนตร์ได้ จนกระทั่งเริ่มมีชื่อเสียงขึ้นมา จนกระทั่ง บีบีซีได้มอบรางวัล *ผู้สร้างภาพยนตร์ดาวรุ่งยอดเยี่ยมแห่งปี* จากภาพยนตร์สั้น 40 นาทีเรื่อง *Sometimes* จากนั้น ก็เริ่มเข้าสู่โรงเรียนการภาพยนตร์และโทรทัศน์แห่งชาติในปี 1988 จนสำเร็จการศึกษาในปี 1990

เขาเป็นคนแต่งบทและกำกับภาพยนตร์เรื่อง Strangers (1990) และ The Young Americans (1993) จนมาในปี 2005 ได้กำกับภาพยนตร์ที่มีชื่อเสียงเรื่องหนึ่งคือ **[[โกล์ (ภาพยนตร์)|โกล์]]** ภาพยนตร์ฟุตบอลไตรภาคเรื่องแรกของโลก นอกจากนั้น แดนนี แคนนอนยังเล่นฟุตบอลให้กับ *ฮอลลีวูด ยูไนเต็ด เอฟซี* อีกด้วย

## แหล่งข้อมูลอื่น
* ข้อมูลใน imdb ฐานข้อมูลภาพยนตร์

หมวดหมู่:ผู้กำกับภาพยนตร์ชาวอังกฤษ
หมวดหมู่:บุคคลจากลูตัน
องค์การแพทย์ไร้พรมแดน

thumb|right|ศูนย์บัญชาการใหญ่ขององค์การแพทย์ไร้พรมแดนที่เจนีวา

**องค์การแพทย์ไร้พรมแดน** (, ) หรือ **แอมแอ็สเอ็ฟ** () เป็นองค์การสาธารณประโยชน์ที่ก่อตั้งเพื่อให้ความช่วยเหลือด้านมนุษยธรรม โดยมุ่งช่วยเหลือประเทศที่ตกอยู่ในภาวะสงคราม หรือประเทศกำลังพัฒนาที่ประสบปัญหาโรคระบาด

องค์การแพทย์ไร้พรมแดนก่อตั้งขึ้นใน พ.ศ. 2514 โดยพัฒนามาจากกลุ่มความช่วยเหลือทางการแพทย์และผ่าตัดโดยรีบด่วน () ซึ่งเป็นกลุ่มแพทย์อาสาสมัครชาวฝรั่งเศส ที่ให้ความช่วยเหลือด้านมนุษยธรรมภายหลังการเกิดสงครามกลางเมืองในประเทศไนจีเรีย (พ.ศ. 2510–2513) 

ปัจจุบันบริหารงานโดยคณะกรรมการซึ่งมีสำนักงานอยู่ที่นครเจนีวา สวิตเซอร์แลนด์ ดำเนินงานโดยแพทย์ พยาบาล และเจ้าหน้าที่ประมาณ 3,000 คน ปฏิบัติงานในโครงการต่าง ๆ สำหรับในสหรัฐอเมริกา องค์การนี้ใช้ชื่อเป็นภาษาอังกฤษว่า 

องค์การแพทย์ไร้พรมแดนได้รับรางวัลโนเบลสาขาสันติภาพประจำ พ.ศ. 2542 จากการเป็นผู้นำการให้ความช่วยเหลือด้านการแพทย์ในทวีปต่าง ๆ 

## แอมแอ็สแอ็ฟ ในประเทศไทย
องค์การแพทย์ไร้พรมแดน เข้ามามีบทบาทในประเทศไทยตั้งแต่ พ.ศ. 2526 โดยให้ความช่วยเหลือด้านการแพทย์แก่ผู้อพยพแถบชายแดนไทย-พม่า และให้ความช่วยเหลือด้านการรักษาวัณโรคตั้งแต่ พ.ศ. 2542 และโรคเอดส์ตั้งแต่ พ.ศ. 2539

## อ้างอิง

* แพทย์ไร้พรมแดน 

## แหล่งข้อมูลอื่น

* Médecins Sans Frontières International
* รางวัลโนเบลสาขาสันติภาพ สำหรับ MSF
* MSF ในประเทศไทย 

หมวดหมู่:องค์การระหว่างประเทศ
หมวดหมู่:องค์การแพทย์และสุขภาพ
หมวดหมู่:องค์การที่ได้รับรางวัลโนเบลสาขาสันติภาพ
เคตาโร

**เคตาโร** อาจหมายถึง
* เคตาโร อาริมะ - นักวาดการ์ตูนชาวญี่ปุ่น
* เคตาโร อิเกตานิ - นักถ่ายภาพชาวญี่ปุ่น
* อุราชิมะ เคทาโร่ - ตัวละครจากการ์ตูนเรื่อง บ้านพักอลเวง
โมโตโกะ

**โมโตโกะ** อาจหมายถึง
* โมโตโกะ คุมาอิ - นักพากย์ชาวญี่ปุ่น
* อาโอยามะ โมโตโกะ - ตัวละครจากการ์ตูนเรื่อง บ้านพักอลเวง
* มินางาวะ โมโตโกะ - ตัวละครจากการ์ตูนเรื่อง เสน่ห์สาวข้าวปั้น
* คุซานากิ โมโตโกะ - ตัวละครจากนิยายวิทยาศาสตร์เรื่อง Ghost in the Shell
ผลรวมว่าง

**ผลรวมว่าง** () ในทางคณิตศาสตร์ หมายถึงผลของการบวกจำนวนที่ไม่มีอยู่ เช่นจากผลรวม (summation) เป็นต้น ค่าของผลรวมว่างจะเท่ากับศูนย์ ซึ่งเป็นเอกลักษณ์การบวก

ข้อเท็จจริงนี้มีประโยชน์ต่อการศึกษาวิยุตคณิตและพีชคณิตมูลฐาน ด้วยกรณีที่ว่า 0*a* = 0 นั่นคือ การคูณจำนวน *a* ใด ๆ กับศูนย์จะได้ผลลัพธ์เป็นศูนย์เสมอ เนื่องจาก *a* ถูกบวกเข้าไปเป็นจำนวน 0 ตัว ซึ่งหมายความว่าไม่ได้ถูกบวกเข้าไปเลย

## ดูเพิ่ม
* ผลคูณว่าง

## อ้างอิง
* A.E. Ingham, contributor R C Vaughan, *The Distribution of Prime Numbers*, Cambridge University Press, 1990, ISBN 0-521-39789-8

หมวดหมู่:เลขคณิต
หมวดหมู่:ศูนย์
สึคาสะ

**สึคาสะ** หรือ **ซึกาสะ** เป็นชื่อบุคคลญี่ปุ่น สามารถหมายถึง

; บุคคล 
* ซึกาสะ โฮโจ - นักวาดการ์ตูนชาวญี่ปุ่น
* สึคาสะ โคโทบุกิ - นักออกแบบตัวละครชาวญี่ปุ่น
* สึคาสะ โดคิเตะ - นักออกแบบตัวละครชาวญี่ปุ่น
* สึคาสะ ทาวาดะ - คีตกวีชาวญี่ปุ่น
* สึคาสะ อุเมซากิ - นักฟุตบอลชาวญี่ปุ่น
* สีคาสะ วาตานาเบะ - นักกอล์ฟชาวญี่ปุ่น

; ตัวละครการ์ตูน 
* ฮิอิรากิ สึคาสะ - ตัวละครจากการ์ตูนเรื่อง ลัคกี้ สตาร์
* สึคาสะ - ตัวละครจากการ์ตูนเรื่อง .hack//SIGN
* โดเมียวจิ สึคาสะ - ตัวละครจากการ์ตูนเรื่อง สาวแกร่งแรงเกินร้อย
* นิชิโนะ สึคาสะ - ตัวละครจากการ์ตูนเรื่อง Ichigo 100%
นิรพล

ในทางคณิตศาสตร์ สมาชิก *x* ในริง *R* จะเรียกว่าเป็น **นิรพล** () ก็ต่อเมื่อมีจำนวนเต็มบวก *n* อย่างน้อยหนึ่งจำนวน ที่ทำให้ x^n = 0

## ตัวอย่าง
* นิยามดังกล่าวสามารถใช้ได้ในเมทริกซ์จัตุรัสบางเมทริกซ์ เช่นเมทริกซ์นี้
::A = \begin{pmatrix}
0 & 1 & 0 \\
0 & 0 & 1 \\
0 & 0 & 0
\end{pmatrix}
เป็นนิรพล เพราะว่า A^3 = 0 ดูเพิ่มที่ เมทริกซ์นิรพล (nilpotent matrix)
* ในริงตัวประกอบ **Z**/9**Z** สมาชิก 3 เป็นนิรพล เพราะว่า 32 สมภาคกับ 0 มอดุโล 9
* สมมติให้ *a* และ *b* เป็นสมาชิกของริงไม่สลับที่ *R* และ ab = 0ดังนั้นสมาชิก *c* ใดๆ ที่เท่ากับ *ab* จะเป็นนิรพลเนื่องจาก c^2 = (ba) ^2 = b (ab) a = 0 ตัวอย่างสมาชิก *a* และ *b* เช่น
::A_1 = \begin{pmatrix}
0 & 1 \\
0 & 1
\end{pmatrix}, \;\;
A_2 =\begin{pmatrix}
0 & 1 \\
0 & 0
\end{pmatrix} ซึ่งทำให้  A_1A_2=0,\; A_2A_1=A_2 
* ริงของ โคควอเทอร์เนียน มีสมาชิกนิรพลเป็นทรงกรวย

## สมบัติ

* สมาชิกนิรพลใด ๆ ไม่สามารถเป็นหน่วยได้ (ยกเว้นในริงศูนย์ ซึ่งมีสมาชิกตัวเดียวคือ 0 = 1)
* สมาชิกนิรพลที่ไม่เป็นศูนย์ เป็นตัวประกอบของศูนย์ (zero divisor)
* เมทริกซ์ขนาด *n* คูณ *n* ที่มีสมาชิกมาจากฟีลด์ใด ๆ เป็นนิรพลก็ต่อเมื่อมีพหุนามเอกลักษณ์ (characteristic polynomial) เป็น *t<sup>n</sup>*
* หาก *x* เป็นสมาชิกนิรพลแล้ว 1 - *x* เป็นหน่วย เพราะเมื่อ *x<sup>n</sup>* = 0 แล้วจะได้ว่า

(1-x)(1+x+x^2+...+x^{n-1}) = 1-x^n = 1

โดยทั่วไปจะได้ว่า ผลบวกของสมาชิกหน่วยกับสมาชิกนิรพลเป็นหน่วยเสมอเมื่อทั้งสองสลับที่ได้

## ดูเพิ่ม
* นิจพล (idempotent)

หมวดหมู่:ทฤษฎีริง
หมวดหมู่:ศูนย์
นารุ

**นารุ** อาจหมายถึง

* นารุ นานาโอะ - ศิลปินชาวญี่ปุ่น
* นารุเซงาวะ นารุ - ตัวละครจากการ์ตูนเรื่อง บ้านพักอลเวง
โปรวินเชียลลีก 2551 รอบคัดเลือก กลุ่ม 2

## รายชื่อสโมสร

## รอบแรก

## รอบสอง
### สาย A

### สาย B

## รอบ Knock-Out

**ชิงอันดับที่ 3**
**สุโขทัย 3** - 1 เชียงราย

หมวดหมู่:การแข่งขันฟุตบอลในประเทศไทย
สุวัฒน์ กลิ่นเกษร

**สุวัฒน์ กลิ่นเกษร** (นามแฝง "น้าติง") ผู้บรรยายการแข่งขันกีฬาชาวไทย มีชื่อเสียงจากผลงานบรรยายกีฬามวยปล้ำของสหรัฐอเมริกา ด้วยรูปแบบการบรรยายที่โดดเด่นเป็นเอกลักษณ์

## ประวัติ
เกิดที่ย่านถนนตก สะพานกรุงเทพ พื้นเพเป็นชาวกรุงเทพมหานคร​ มีชื่อเล่นจริงๆ ว่า 
 
เป็นอาจารย์ประจำวิชาพลศึกษา ของโรงเรียนสาธิตจุฬาลงกรณ์มหาวิทยาลัย โดยรับงานบรรยายการแข่งขันกีฬาต่าง ๆ เป็นอาชีพเสริม โดยเฉพาะมวยปล้ำของสหรัฐอเมริกา เริ่มจากบริษัท วิดีโอสแควร์ จำกัด และบริษัท ไจแอนต์พิกเจอร์ส จำกัด ในส่วนที่บันทึกเป็นวีดิทัศน์ (วิดีโอหรือวีซีดี) จากนั้น เมื่อบริษัท ยูไนเต็ดบรอดแคสติงคอร์ปอเรชัน จำกัด (มหาชน) หรือยูบีซี (ปัจจุบันคือทรูวิชันส์) ซื้อลิขสิทธิ์เผยแพร่มวยปล้ำดังกล่าว ทางโทรทัศน์ผ่านสายเคเบิล ยูบีซีจึงจ้างสุวัฒน์ เป็นผู้บรรยายมวยปล้ำและกีฬาอื่น ๆ ทว่าต่อมาก็ลาออก ไปรับงานบรรยายกีฬาต่าง ๆ โดยเฉพาะมวยปล้ำ ร่วมกับจีเอ็มเอ็มสปอร์ตจนถึงปัจจุบัน ทั้งนี้ระยะหลัง สุวัฒน์ลาออกจากราชการ เพื่อไปรับงานบรรยายอย่างเต็มตัว

สุวัฒน์ตั้งชื่อสำหรับการบรรยายมวยปล้ำให้ตัวเองว่า *น้าติง* ซึ่งมีที่มาแบ่งเป็นคำว่าน้า มาจากนักพากย์การ์ตูนชื่อดัง "น้าต๋อย เซมเบ้" โดยสุวัฒน์ให้เหตุผลว่า เป็นคำเรียกที่ติดปากคนไทย และเป็นคำเรียกที่ไม่แก่ ไม่ว่าเวลาจะผ่านไปนานเพียงใด ส่วนคำว่าติง มาจากนักมวยปล้ำชื่อดัง "สติง" (Sting) ซึ่งแข่งขันอยู่ในระยะแรกที่สุวัฒน์เข้ามาบรรยายกีฬา และเขาชื่นชอบเป็นส่วนตัวด้วย อนึ่ง สุวัฒน์เคยเข้าร่วมรายการ *[[อัจฉริยะข้ามคืน]]* ในครั้งที่ 43 ซึ่งแข่งขันที่เมืองจำลองพัทยา โดยเข้าถึงรอบ 4 คนสุดท้าย และถอดรหัสสำเร็จเป็นคนที่ 2 แต่ตอบคำถามผิดจึงตกรอบ

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดพระนคร
หมวดหมู่:บุคคลจากกรุงเทพมหานคร
หมวดหมู่:ครูชาวไทย
หมวดหมู่:ผู้พากย์กีฬาชาวไทย
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
โปรวินเชียลลีก ฤดูกาล 2551

## รอบคัดเลือก
* โปรวินเชียลลีก 2551 รอบคัดเลือก กลุ่ม 1
* โปรวินเชียลลีก 2551 รอบคัดเลือก กลุ่ม 2
* โปรวินเชียลลีก 2551 รอบคัดเลือก กลุ่ม 3
* โปรวินเชียลลีก 2551 รอบคัดเลือก กลุ่ม 4

## รอบสุดท้าย
### รายชื่อสโมสร

## รอบแรก
### สาย A

### สาย B

## รอบ Knock-Out

## รอบรองชนะเลิศ

----

## รอบชิงชนะเลิศ

## อ้างอิง

หมวดหมู่:โปรวินเชียลลีกแบ่งตามฤดูกาล
หมวดหมู่:การแข่งขันฟุตบอลในประเทศไทย
ปิคโคโล

**ปิคโคโล** () เป็นเครื่องดนตรีสากลประเภทเครื่องเป่าลมไม้ รูปร่างคล้ายฟลุทแต่ขนาดเล็กกว่า และมีเสียงสูงกว่า 1 ออคเทฟ มีขนาดเล็กกว่าฟลุท 4 เท่า จึงทำให้มีคุณภาพเสียงที่สดใสและแหลมมาก เสียงในระดับต่ำของปิคโคโลจะดังไม่ชัดเจน ปิคโคโลจึงเหมาะที่จะใช้ในการเล่นในระดับเสียงกลางและเสียงสูงมากกว่าในระดับเสียงต่ำ ปิคโคโลในวงออร์เคสตรา คือในศตวรรษที่ 18 ด้วยสุ้มเสียงที่แหลมสูงของปิคโคโลนี้เองทำให้เราสามารถ ที่จะได้ยินเสียงปิคโคโลได้อย่างชัดเจน ถึงแม้ว่าเครื่องดนตรีชิ้นอื่นจะบรรเลงอยู่ก็ตาม

หมวดหมู่:เครื่องลมไม้
หมวดหมู่:เครื่องดนตรีออร์เคสตรา
คางามิ

**คางามิ** () แปลว่ากระจกเงาในภาษาญี่ปุ่น อาจหมายถึง

* สถานที่
** คางามิ, อดีตเมืองในอำเภอคามิ (Kami) จังหวัดโคชิ (Kōchi) ประเทศญี่ปุ่น
** คางามิ, อดีตหมู่บ้านในอำเภอโทซะ (Tosa) จังหวัดเดียวกัน
* อาหาร
** คางามิโมจิ, โมจิ (mochi) ที่ทำกันในตรุษญี่ปุ่น
* ตัวละคร
** คางามิ ฮิรากิ (Hiiragi Kagami; ), ตัวละครจากมังงะและอะนิเมะ *[[ลัคกี้ สตาร์]] (Lucky Star)* ซึ่งได้ชื่อมาจากคางามิโมจิข้างต้น
** คางามิ เคียวจิ (Kyoji Kagami), ตัวละครจากมังงะ *[[เก็ตแบ็คเกอร์ (อย่างนี้ต้องเอาคืน)]] (GetBackers)*
** คางามิ อาราตะ (Arata Kagami), ตัวละครจากภาพยนตร์โทรทัศน์ *[[มาสค์ไรเดอร์คาบูโตะ]] (Kamen Rider Kabuto)*
** คางามิ ทาโร่ (Taro Kagami), ตัวละครจากมังงะ *[[เดธโน้ต]] (Death Note)*
ความกดอากาศ

**ความกดอากาศ** (อังกฤษ: Atmospheric pressure) หรือที่รู้จักกันในชื่อความดันบรรยากาศและความดันอากาศ เป็นความดันภายใต้บรรยากาศของโลก โดยทั่วไปแล้วความกดอากาศจะมีค่าใกล้เคียงกับความกดอากาศที่เกิดจากน้ำหนักของอากาศอยู่บนจุดใด ๆ ซึ่งหมายความว่า จุดที่มีความกดอากาศต่ำจะมีอากาศที่มีมวลต่ำจะอยู่ข้างบนพื้นที่ ด้วยเหตุผลแบบเดียวกัน ความกดอากาศจะต่ำลงเมื่อระดับความสูงเพิ่มขึ้น บรรยากาศมาตรฐาน (สัญลักษณ์: atm) คือหน่วยของแรงดันที่กำหนดไว้ที่ 101,325 Pa (1,013.25 hPa หรือ 1,013.25 mbar) ซึ่งเทียบเท่ากับ 760 mmHg, 29.9212 นิ้วปรอท หรือ 14.696 psi หน่วย atm นั้นเทียบเท่ากับความดันบรรยากาศระดับน้ำทะเลเฉลี่ยบนโลก ดังนั้นความดันบรรยากาศของโลกที่ระดับน้ำทะเลอยู่ที่ประมาณ 1 atm

## ความกดอากาศมาตรฐาน
มีสถานะเป็นก๊าซ แต่อากาศก็มีน้ำหนักเช่นเดียวกับของแข็งและของเหลว เราเรียกน้ำหนักซึ่งกดทับกันลงมานี้ว่า “ความกดอากาศ” (Air pressure) ความกดอากาศจะมีความแตกต่างกับแรงที่เกิดจากน้ำหนักกดทับตรงที่ความกดอากาศมีแรงดันอากาศทุกทิศทาง เช่นเดียวกับแรงดันอากาศในลูกโป่ง เมื่ออากาศเย็นซึ่งมีความหนาแน่นมากกว่าอากาศร้อน จึงมีความกดอากาศมากกว่าเรียกว่า “ความกดอากาศสูง” (High pressure) ในแผนที่อุตุนิยมจะใช้อักษร “H” สีน้ำเงินเป็นสัญลักษณ์ ในทางกลับกันหากอากาศร้อนก็จะมีความหนาแน่นน้อยกว่าอากาศเย็น จึงมีความกดอากาศน้อยกว่าเรียกว่า “ความกดอากาศต่ำ” (Low pressure) ในแผนที่อุตุนิยมจะใช้อักษร “L” สีแดงเป็นสัญลักษณ์

นักอุตุนิยมวิทยาใช้เครื่องมือ "บารอมิเตอร์" อย่างละเอียดสำหรับวัดความกดอากาศ หน่วยที่ใช้วัดความกดของอากาศนั้นอาจจะเป็นความสูงของปรอทเป็นนิ้วหรือเซนติเมตร ปอนด์ต่อตารางนิ้ว หรือกิโลกรัมต่อตารางเซนติเมตรก็ได้ แต่ในปัจจุบันส่วนมากนิยมใช้หน่วยเป็นมิลลิบาร์ (millibar) เพราะเป็นหน่วยที่สะดวกกว่า ซึ่งเราจะเปรียบเทียบกันได้ตามหลักการคำนวณต่อไปนี้

## ความกดอากาศตามความสูง
thumb|150px|ขวดพลาสติกนี้ถูกปิดฝา ตอนอยู่ที่ระดับความสูงประมาณ 2,000 เมตร และเมื่อถูกนำลงมายังระดับน้ำทะเล มันจะถูกบีบอัดโดยความกดอากาศที่สูงกว่า

## อ้างอิง
หมวดหมู่:ความดันบรรยากาศ
หมวดหมู่:ความดัน
ยูกิโนะ

**ยูกิโนะ** สามารถหมายถึง
* ซัตสึกิ ยูกิโนะ - นักพากย์ชาวญี่ปุ่น
* ยูกิโนะ คิคุมะ - ผู้ประกาศข่าวชาวญี่ปุ่น
* คิคุคาวะ ยูกิโนะ - ตัวละครจากการ์ตูนเรื่อง ไม-HiME
* มิยาซาวะ ยูกิโนะ - ตัวละครจากการ์ตูนเรื่อง เรื่องธรรมดาของเธอกับฉัน
โทโมโยะ

**โทโมโยะ** สามารถหมายถึง
* โทโมโยะ ฮาราดะ - นักแสดงชาวญี่ปุ่น
* โทโมโยะ ชิบาตะ - อดีตผู้ประกาศข่าวชาวญี่ปุ่น
* โทโมโยะ ไดโดจิ - ตัวละครจากการ์ตูนเรื่อง ซากุระ มือปราบไพ่ทาโรต์
* ซาคางามิ โทโมโยะ - ตัวละครจากการ์ตูนและเกมเรื่อง แคลนนาด และเกม Tomoyo After: It's a Wonderful Life
มิยูกิ

**มิยูกิ** อาจหมายถึง

## บุคคล
* มิยูกิ คาวานากะ - นักร้องชาวญี่ปุ่น
* มิยูกิ มินาเบะ - นักเขียนชาวญี่ปุ่น
* มิยูกิ นากาจิมะ - นักร้องชาวญี่ปุ่น
* มิยูกิ คิตางาวะ - นักวาดการ์ตูนชาวญี่ปุ่น
* มิยูกิ ทาโนเบะ - ศิลปินชาวแคนาดาที่เกิดในญี่ปุ่น

## การ์ตูนและตัวละครการ์ตูน
* มิยูกิ (การ์ตูนญี่ปุ่น) - การ์ตูนญี่ปุ่น
* ชิโตเซะ มิยูกิ - ตัวละครจากการ์ตูนเรื่อง ปริ๊นซ์ ออฟ เทนนิส
* ทาคาระ มิยูกิ - ตัวละครจากการ์ตูนเรื่อง ลัคกี้ สตาร์
* นานาเสะ มิยูกิ - ตัวละครจากการ์ตูนเรื่อง คินดะอิจิ กับ คดีฆาตกรรมปริศนา
มาเอฮาระ

**มาเอฮาระ** เป็นนามสกุลบุคคลญี่ปุ่น สามารถหมายถึง
* ชิยูนะ มาเอฮาระ - นักดนตรีชาวญี่ปุ่น
* เซจิ มาเอฮาระ - นักการเมืองชาวญี่ปุ่น
* มาเอฮาระ ชิโนบุ - ตัวละครจากการ์ตูนเรื่อง บ้านพักอลเวง
หุ่นจำลอง

[thumb|right|พระอนุสรณ์ของ[โรเบิร์ตที่ 2 ดยุคแห่งนอร์มังดีพระราชโอรสพระองค์ใหญ่ในพระเจ้าวิลเลียมที่ 1 แห่งอังกฤษ ทำจากไม้โอ้คพรุ (Bog oak) ที่มหาวิหารกลอสเตอร์ซึ่งกล่าวกันว่าร่างของโรเบิร์ตจริงฝังอยู่ในหอประชุมสงฆ์]]
**หุ่นจำลอง** หรือ **รูปสัญลักษณ์ผู้ตาย** หรือ () คือ หุ่น หรือรูปสัญลักษณ์ที่ใช้แทนผู้ตายซึ่งมักจะเป็นรูปปั้น หรือรูปสลักจากหิน หรือไม้ รูปสัญลักษณ์มักจะเป็นรูปเต็มตัวของผู้ตาย ที่มักจะตั้งอยู่ภายในวัดคริสต์ศาสนา อนุสรณ์ผู้ตายแตกต่างจาก “อนุสรณ์ที่เก็บศพ” ตรงที่อนุสรณ์ผู้ตาย จะเป็นเพียงสิ่งที่สร้างแทนผู้ตาย โดยไม่มีร่างของผู้ตายฝังอยู่ด้วยเช่นอนุสรณ์ที่เก็บศพ โดยทั่วไปรูปสัญลักษณ์ที่ทำ จะเป็นร่างนอนหงายพนมมือ หรือบางครั้งอาจจะคุกเข่าหรือยืนสวดมนต์ ในบางครั้งอนุสรณ์ผู้ตายจะเป็นเพียงครึ่งตัว เช่นเหรียญที่มีภาพอับราฮัม ลิงคอล์นครึ่งตัว 

รูปสัญลักษณ์ผู้ตายอาจจะใช้ในพิธีทางศาสนาเพื่อแทนผู้ที่ไม่เป็นที่นิยม เช่นการเผารูปเพื่อแสดงถึงการกำจัดผู้ตาย  เช่นในอังกฤษจะมีการเผารูปสัญลักษณ์ที่ทำจากฟางหรือเศษวัสดุเป็นรูปกาย ฟอคส์ (Guy Fawkes) ทุกวันที่ 5 พฤศจิกายนของทุกปี เพี่อเป็นการระลึกถึงกาย ฟอคส์ผู้มีส่วนในการวางการคบคิดระเบิดรัฐสภาอังกฤษ (Gunpowder Plot) โดยผู้นับถือนิกายโรมันคาทอลิกเพื่อจะพยายามกำจัดพระเจ้าเจมส์ที่ 1 แห่งอังกฤษ เมื่อปี ค.ศ. 1605 แต่ไม่สำเร็จ

*รูปสัญลักษณ์
*อนุสรณ์
*ที่เก็บศพ
*หุ่น

หมวดหมู่:ประติมากรรม
หมวดหมู่:อนุสาวรีย์
หมวดหมู่:ที่เก็บศพ
หมวดหมู่:ศิลปะเกี่ยวกับความตาย
คะซุงะ

**คะซุงะ** () อาจหมายถึง
* คะซุงะ (เมือง) - เมืองในจังหวัดฟุกุโอะกะ 
* ศาลเจ้าคะซุงะ - ศาลเข้าชินโตในเมืองนะระ
* ปราสาทคะซุงะยะมะ - ป้อมปราการในจังหวัดนีงะตะ
* เรือรบคะซุงะ - เรือรบของญี่ปุ่น

## ดูเพิ่ม
* ฮะรุฮิ ซึ่งสะกดด้วยตัวคันจิ 春日 ตัวเดียวกัน
นิจพล

**นิจพล** () คือสมบัติอย่างหนึ่งของการดำเนินการทางคณิตศาสตร์และวิทยาการคอมพิวเตอร์ ซึ่งจะให้ผลลัพธ์เป็นค่าเดิมเสมอแม้ว่าจะกระทำการดำเนินการดังกล่าวกี่ครั้งก็ตาม 

## นิยาม
มีนิยามสองอย่างเกี่ยวกับนิจพลดังนี้
* บนการดำเนินการทวิภาค **สมาชิกนิจพล** คือสมาชิกที่ดำเนินการนั้นกับสมาชิกตัวเอง แล้วให้ผลลัพธ์เป็นสมาชิกตัวเอง ตัวอย่างเช่น สมาชิกนิจพลของการคูณในจำนวนจริงได้แก่ 0 กับ 1 เนื่องจาก  และ 
* บนการดำเนินการเอกภาค การดำเนินการดังกล่าวจะเป็นนิจพล ถ้าสมาชิกตัวหนึ่งได้ดำเนินการนั้นแล้วสองครั้ง แล้วให้ผลลัพธ์เหมือนดำเนินการแค่ครั้งเดียว ตัวอย่างเช่น ฟังก์ชันจำนวนเต็มมากสุด (ceiling function) จะเป็นนิจพลบนเซตของจำนวนเต็ม เป็นต้น

## นิยามแบบรูปนัย
### การดำเนินการทวิภาค
ถ้าให้ *S* เป็นเซตเซตหนึ่ง ที่มีการดำเนินการทวิภาค * บนเซตนั้น สมาชิก *s* ที่อยู่ในเซต *S* จะเรียกว่าเป็นสมาชิกนิจพลภายใต้การดำเนินการ * ถ้า
::s * s = s
ในกรณีพิเศษ สมาชิกเอกลักษณ์ทุกตัวเป็นสมาชิกนิจพล และถ้าหากทุก ๆ สมาชิกใน *S* เป็นสมาชิกนิจพลแล้ว จะกล่าวได้ว่าการดำเนินการทวิภาค * เป็นนิจพล เช่น การดำเนินการยูเนียนและอินเตอร์เซกชันของเซต ล้วนเป็นนิจพล

### การดำเนินการเอกภาค
ถ้าให้ *f* เป็นการดำเนินการเอกภาคอันหนึ่ง *f* จะเรียกว่าเป็นนิจพลสำหรับสมาชิก *x* ทุกตัวของเซต *X* ถ้า
::f(f(x)) = f(x)
ซึ่งเงื่อนไขดังกล่าวสามารถเขียนในรูปแบบของการประกอบฟังก์ชัน (function composition) ได้เป็น *f o f = f*

ในกรณีพิเศษ ฟังก์ชันเอกลักษณ์ f(x) = x ก็เป็นนิจพล และฟังก์ชันคงตัว f(x) = c ก็เป็นนิจพลเช่นกัน

## ดูเพิ่ม
* นิรพล (nilpotent)

หมวดหมู่:พีชคณิตนามธรรม
หมวดหมู่:วิทยาการคอมพิวเตอร์เชิงทฤษฎี
ถนนอุดมสุข

**ถนนอุดมสุข** () เป็นถนนสายหนึ่งในเขตบางนาและเขตประเวศ กรุงเทพมหานคร เดิมคือ **ซอยสุขุมวิท 103** มีระยะทางประมาณ 4 กิโลเมตร เป็นถนนแบบ 4 ช่องทางจราจรไม่มีเกาะกลาง แยกจากถนนสุขุมวิทที่ทางแยกอุดมสุขในพื้นที่แขวงบางนาเหนือ เขตบางนา ตรงไปทางทิศตะวันออก เมื่อถึงซอยอุดมสุข 29 (พุทธวิถี 1) เป็นเส้นแบ่งพื้นที่การปกครองระหว่างเขตบางนากับเขตพระโขนง จนกระทั่งข้ามคลองเคล็ดจึงเข้าพื้นที่แขวงหนองบอน เขตประเวศ แนวเส้นทางยังคงมุ่งไปทางทิศตะวันออกจนไปสิ้นสุดที่ทางแยกศรีอุดมซึ่งเป็นจุดตัดกับถนนศรีนครินทร์ โดยมีแนวถนนที่ตรงต่อเนื่องไปคือ ถนนเฉลิมพระเกียรติ ร.9

ถนนอุดมสุขเป็นถนนที่มีตลาดตลอดทั้งวัน โดยในตอนเช้าจะมีตลาดสด ส่วนตอนบ่ายจนถึงเย็นจะเริ่มแปรเป็นตลาดอาหารสำเร็จรูป ตลอดเส้นทางของถนนอุดมสุขมีสิ่งอำนวยความสะดวกหลายอย่าง เช่น ร้านบริการอัดรูป ธนาคาร สนามกอล์ฟ สนามเทนนิส ศูนย์พยาบาลสำหรับประชาชน ร้านตัดผม ร้านรับทำกุญแจ เป็นต้น

## รายชื่อทางแยก

หมวดหมู่:ถนนในกรุงเทพมหานคร
หมวดหมู่:ถนนในเขตบางนา
หมวดหมู่:ถนนในเขตประเวศ
ถนนเฉลิมพระเกียรติ ร.9

**ถนนเฉลิมพระเกียรติ ร.9** () เป็นถนนสายสำคัญของเขตประเวศ กรุงเทพมหานคร เดิมมีชื่อเรียกว่าซอยสุขุมวิท 103 (อุดมสุข) และถนนสุขาภิบาล 1 แต่ทางกรุงเทพมหานครได้เปลี่ยนชื่อเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 ประกอบกับมีสวนหลวง ร.9 ตั้งอยู่บริเวณถนนสายนี้

ถนนเฉลิมพระเกียรติ ร.9 มีระยะทางประมาณ 9.8 กิโลเมตร เป็นถนนขนาด 2–6 ช่องทางจราจร (ระยะทางส่วนใหญ่เป็นถนนขนาด 4 ช่องทางจราจรไม่มีเกาะกลางถนน) เริ่มตั้งแต่ทางแยกศรีอุดม (จุดตัดระหว่างถนนศรีนครินทร์กับถนนอุดมสุข) ในพื้นที่แขวงหนองบอน ไปทางทิศตะวันออก เมื่อถึงปากซอยเฉลิมพระเกียรติ ร.9 ซอย 18 จึงวกขึ้นไปทางทิศตะวันออกเฉียงเหนือบริเวณวัดตะกล่ำ ผ่านหน้าสวนหลวง ร.9 จากนั้นข้ามคลองปลัดเปรียงเข้าพื้นที่แขวงดอกไม้ ตัดกับถนนพัฒนาการแล้วโค้งไปทางทิศตะวันออกและทิศตะวันออกเฉียงเหนือ ข้ามคลองสองห้องเข้าพื้นที่แขวงประเวศ ไปทางทิศเดิม จนกระทั่งถึงปากซอยเฉลิมพระเกียรติ ร.9 ซอย 81 จึงตรงไปทางทิศเหนือ ตัดกับถนนอ่อนนุชที่ทางแยกประเวศ และตรงไปทางทิศเดิม ข้ามคลองประเวศบุรีรมย์บริเวณหน้า สน.ประเวศ และจนสุดถนนที่ทางรถไฟสายตะวันออก

## ทางแยก

## แหล่งข้อมูลอื่น
*

หมวดหมู่:ถนนในกรุงเทพมหานคร
หมวดหมู่:ถนนในเขตประเวศ
มนัส ปิติสานต์

พันจ่าอากาศเอก **มนัส ปิติสานต์** (1 กรกฎาคม พ.ศ. 2471 – 20 ธันวาคม พ.ศ. 2568) เป็นนักดนตรี และนักประพันธ์เพลง ได้รับการยกย่องเชิดชูเกียรติจากคณะกรรมวัฒนธรรมแห่งชาติเป็น ศิลปินแห่งชาติ สาขาศิลปะการแสดง (ดนตรีไทยสากล) ประจำปี 2555 

## ประวัติ
มนัสเกิดเมื่อวันที่ 1 กรกฎาคม พ.ศ. 2471 ที่ตำบลบางบัวทอง อำเภอบางบัวทอง จังหวัดนนทบุรี เป็นบุตรของนายมูล และนางจำเริญ ปิติสานต์ บิดารับราชการจึงติดตามบิดามาเรียนหนังสือที่อำเภอพระประแดง จังหวัดสมุทรปราการ แล้วย้ายมาเรียนต่อชั้นมัธยมที่โรงเรียนเนติศึกษา ย่านราชวัตร จนกระทั่งเกิดสงครามโลกครั้งที่สอง ได้ย้ายไปเรียนที่กองดุริยางค์ทหารอากาศ เป็นลูกศิษย์ของพระเจนดุริยางค์ รุ่นเดียวกับ สง่า อารัมภีร, ปรีชา เมตไตรย์, ชลหมู่ ชลานุเคราะห์ และฑีฆา โพธิเวส เข้ารับราชการเป็นนักดนตรีกองดุริยางค์ทหารอากาศตั้งแต่ปี พ.ศ. 2486 จนเกษียณอายุราชการ

มนัสถึงแก่กรรม ณ โรงพยาบาลสินแพทย์ ศรีนครินทร์ กรุงเทพมหานคร เมื่อวันที่ 20 ธันวาคม พ.ศ. 2568 เวลา 04:16 น. สิริอายุ 97 ปี
## การทำงาน
มนัส ปิติสานต์ มีโอกาสร่วมงานกับ สง่า อารัมภีร และ ปรีชา เมตไตรย์ เล่นดนตรีและแต่งเพลงร้อง เพลงละครเวที ให้กับคณะศิวารมณ์ของ หม่อมหลวงทรงสอางค์ ฑิฆัมพร ต่อมาทั้งสามท่านได้ร่วมกันก่อตั้ง วงดนตรีกระชับมิตร ในปี พ.ศ. 2498

## ผลงาน
มนัส ปิติสานต์ มีผลงานแต่งเพลงที่มีชื่อเสียงเช่น เพลง "เสน่หา" (แต่งเมื่อ พ.ศ. 2507 ขับร้องโดย สุเทพ วงศ์กำแหง เมื่อ พ.ศ. 2509) "เหมือนคนละฟากฟ้า" (แต่งเมื่อ พ.ศ. 2503 คำร้องโดย จงรัก จันทร์คณา ขับร้องโดยธานินทร์ อินทรเทพ เมื่อ พ.ศ. 2506) "ระฆังใจ", "คืนนั้น", "ไม่มีเสียงเรียกจากใจ", "เพื่อเธอที่รัก", "เปลวไฟรัก", "ฝนรักฝนเศร้า", "คืนคำรัก" "เธอก็รู้" และ "ฝันกลางฤดูฝน" ฯลฯ

มนัส ปิติสานต์ ยังได้ประพันธ์เพลงประกอบละครโทรทัศน์ที่สร้างชื่อเสียงไว้เกือบร้อยเรื่อง ได้แก่เพลง "พิภพมัจจุราช" (ชับร้องโดย วิเชียร ภู่โชติ ) "กระสือ", "หุ่นไล่กา", "อมฤตาลัย", "ปอบผีฟ้า", "แม่นาคพระโขนง", "สิงหไกรภพ", "สี่ยอดกุมาร", "แก้วนพแก้ว", "ขุนแผนผจญภัย", "ห้องหุ่น", "ดาวพระศุกร์", "ซ่อนกลิ่น", "กฏแห่งกรรม", "ละอองดาว", "จินดาสมุทร", "เจ็ดสุริยัน", "จุดเจ็บในดวงใจ", "เจ้าสาสชุดสีดำ", "ขวานฟ้าหน้าดำ", "เจ้าหญิงแตงอ่อน", "นางสิบสอง", "ฉนวนบาป", "ช้างเพื่อนแก้ว", "บาอาลี", "ความรักมักเป็นอย่างนี้" ฯลฯ

ผลงานเพลง "เหมือนคนละฟากฟ้า" (คำร้องโดย จงรัก จันทร์คณา) ขับร้องโดย ธานินทร์ อินทรเทพ ได้รับรางวัลพระราชทานแผ่นเสียงทองคำ ครั้งที่ 1 จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประเภทนักร้องชายชนะเลิศ เพลงไทยสากล ประเภท ก. ประจำปี พ.ศ. 2507

## อ้างอิง

* 

หมวดหมู่:ศิลปินแห่งชาติสาขาศิลปะการแสดง
หมวดหมู่:บุคคลจากอำเภอบางบัวทอง
หมวดหมู่:นักดนตรีจากจังหวัดนนทบุรี
หมวดหมู่:นักแต่งเพลงลูกกรุง
หมวดหมู่:นักไวโอลินชาวไทย
หมวดหมู่:ทหารอากาศชาวไทย
หยาดน้ำฟ้า

ในทางอุตุนิยมวิทยา **หยาดน้ำฟ้า** () เป็นปรากฏการณ์ของน้ำในอากาศ (hydrometeor) ประเภทหนึ่ง ซึ่งหมายความถึงผลิตภัณฑ์ใด ๆ อันเกิดจากการควบแน่นของไอน้ำในบรรยากาศและตกลงมาด้วยอิทธิพลของแรงโน้มถ่วง รูปแบบหลักของหยาดน้ำฟ้าประกอบด้วยฝนละออง (drizzle), ฝน, ฝนน้ำแข็ง (sleet), หิมะ, ลูกปรายหิมะ (graupel) และลูกเห็บ (hail) หยาดน้ำฟ้าเกิดขึ้นเมื่อบรรยากาศเหนือพื้นดินบริเวณหนึ่งอิ่มตัวด้วยไอน้ำ จากนั้นน้ำเกิดการควบแน่นและตกลงมา หมอก (fog) และหมอกน้ำค้าง (mist) จึงไม่จัดเป็นหยาดน้ำฟ้า มีอยู่สองกระบวนการที่อากาศอิ่มตัวได้ คือ อากาศได้รับความเย็นหรือเพิ่มไอน้ำเข้าไปในอากาศ ซึ่งสองกระบวนการนี้อาจเกิดร่วมกันได้ โดยทั่วไปหยาดน้ำฟ้าจะตกกลับคืนสู่พื้นดิน แต่ยกเว้นน้ำโปรยฐานเมฆ (virga) ซึ่งระเหยไปหมดก่อนตกถึงพื้น หยาดน้ำฟ้าก่อตัวขึ้นเป็นหยาดเล็กที่รวมกันโดยชนกับหยดฝนหรือผลึกน้ำแข็งอื่นภายในเมฆ หยดฝนที่ตกลงมามีขนาดแตกต่างกันตั้งแต่รูปทรงคล้ายแพนเค้กกลมแป้นสำหรับหยดขนาดใหญ่ ถึงทรงกลมเล็กสำหรับหยดขนาดเล็ก เกล็ดหิมะ (snowflake) มีหลายรูปทรงและแบบ ขึ้นอยู่กับอุณหภูมิและความชื้นของอากาศที่เกล็ดหิมะเคลื่อนผ่านก่อนตกสู่พื้น หิมะและลูกปรายหิมะจะเกิดเฉพาะเมื่ออุณหภูมิใกล้ผิวดินใกล้หรือต่ำกว่าจุดเยือกแข็งของน้ำ ส่วนลูกเห็บสามารถเกิดขึ้นในเขตอุณหภูมิอบอุ่นได้จากกระบวนการก่อตัว

โดยรวมหยาดน้ำฟ้าเกิดจากความชื้นเหนือแนวปะทะ (weather front) เป็นหลัก หากมีความชื้นเพียงพอและมีการเคลื่อนที่ขึ้น หยาดน้ำฟ้าจะตกจากมวลอากาศร้อนขึ้นทางแนวดิ่ง (convective cloud) เช่น คิวมูโลนิมบัส และสามารถก่อตัวเป็นบริเวณแถบฝนแคบ ๆ ได้

## อ้างอิง

หมวดหมู่:สภาพอากาศ
หมวดหมู่:น้ำ
นารถ ถาวรบุตร

**นารถ ถาวรบุตร** (16 ตุลาคม พ.ศ. 2448 - 26 มกราคม พ.ศ. 2524) นักดนตรี และนักแต่งเพลงที่มีชื่อเสียง โดยเฉพาะเพลงที่แต่งคู่กับครูแก้ว อัจฉริยกุล

## ประวัติ
### วัยต้น
เกิดที่จังหวัดราชบุรี เป็นบุตรของนายจู และนางเอี่ยม ถาวรบุตร  เข้าเป็นนักเรียนประจำที่โรงเรียนกรุงเทพคริสเตียนจนถึงชั้นมัธยม 8  ในระหว่างนั้นได้เรียนเปียโนและอ่านโน้ตเพลง จากครูชาวต่างชาติชื่อ มิสแอนนาเบล คอลส์ (แหม่มกอ) เมื่ออายุ 18 ปี ได้ออกจากโรงเรียนไปเป็นนักดนตรีตามบาร์ฝรั่งแถบถนนเจริญกรุง ถนนสีลม ถนนสาทร 

### วัยหนุ่ม
พ.ศ. 2468 เมื่ออายุ 20 ปี ได้เข้าเป็นนักดนตรีวงเครื่องสายฝรั่งหลวงของพระเจนดุริยางค์ แล้วสมัครเข้าทำงานที่โรงเรียนพลตำรวจ พร้อมกับเล่นดนตรีตอนกลางคืน และแต่งเพลงให้กับละครร้อง คณะละครปรีดาลัย ของพระนางเธอลักษมีลาวัณ

พ.ศ. 2478 ได้เป็นหัวหน้าวงดนตรีของภาพยนตร์เสียงศรีกรุง กับแต่งเพลงประกอบหนังพูดไว้จำนวนมาก เช่น *"ข้างบ้านเรือนเคียง" "เพลินเพลงรัก" "ฉันฝันไป" "เธอกับฉันคือเพลง" "ใจสนองใจ" "หนึ่งทิวา" "เธอใกล้หรือไกล"*  เพลงหนึ่งที่มีชื่อเสียง คือ *[[สยามานุสติ]]* นำพระราชนิพนธ์ในพระบาทสมเด็จพระมงกุฎเกล้าเจ้าอยู่หัว มาใส่ทำนองประกอบเรื่อง "ค่ายบางระจัน " ของศรีกรุง  พ.ศ. 2482

### วัยกลางคน
ต่อมา สมัครเข้ารับราชการกรมโฆษณาการในปี พ.ศ. 2484 เป็นนักแต่งเพลงให้กับวงดนตรีกรมโฆษณาการ ที่มีครูเอื้อ สุนทรสนานเป็นหัวหน้าวง แต่เกิดข้อขัดแย้งกันจึงลาออกไปเป็นหัวหน้าวงดนตรีของสำนักงานทรัพย์สินส่วนพระมหากษัตริย์

### วัยเกษียณ
พ.ศ. 2495 เป็นหัวหน้าวงดนตรีของโรงงานยาสูบ จนเกษียณอายุราชการในปี พ.ศ. 2508 จากนั้นเป็นครูสอนดนตรี และแต่งเพลงให้กับโรงเรียนเซนต์จอห์น จนเสียชีวิต เมื่อวันที่ 26 มกราคม พ.ศ. 2524

## ผลงานเด่น
*ทำนองเพลงประกอบภาพยนตร์เสียงศรีกรุง หลายเรื่อง  พ.ศ. 2478-2482 เช่น *"ฉันหาหวานใจ"  "พบเธอแล้ว"  "ความรักของฉัน"  "ใจสนองใจ" "ชื่นชีวิต" "แสนอาลัย"  ฯลฯ*  

*ทำนองเพลงประจำหน่วยราชการ เพลงภาพยนตร์และเพลงไทยสากล ร่วมกับ ครูแก้ว อัจฉริยกุล ผู้แต่งคำร้อง เช่น *"[[มาร์ชกองทัพบก]]" "[[มาร์ชพิทักษ์สันติราษฎร์]]"  "ลุ่มเจ้าพระยา" "อาลัยรัก" "คนขาดรัก" "คนจน" "คนเดียว" "คนที่ฉันรัก" "คนพเนจร" "คนมีกรรม" "คนอาภัพ" ฯลฯ*

## อ้างอิง

* 

หมวดหมู่:นักดนตรีชาวไทย
หมวดหมู่:นักดนตรีจากจังหวัดราชบุรี
หมวดหมู่:นักแต่งเพลงลูกกรุง
หมวดหมู่:บุคคลจากโรงเรียนกรุงเทพคริสเตียนวิทยาลัย
กรดกระเพาะอาหาร

thumb|350px|right|แผนภาพการควบคุมการหลั่งกรดกระเพาะ
**กรดกระเพาะ** () คือ สิ่งคัดหลั่งจากกระเพาะอาหาร โดยมีองค์ประกอบส่วนใหญ่ คือ กรดไฮโดรคลอริก นอกจากนี้ ยังพบโปแตสเซียมคลอไรด์และโซเดียมคลอไรด์อีกบ้างเล็กน้อย

หมวดหมู่:กรด
หมวดหมู่:ระบบทางเดินอาหาร
หมวดหมู่:สารน้ำในร่างกาย